**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. szeptember 12-ei** ülésére

Tárgy: statikai vizsgálat – Deák F. u. 71.

**Tisztelt Képviselő-testület!**

A Kisbér, Deák Ferenc u. 71. szám (1122/2 hrsz.) alatti önkormányzati bérlakásban található lakásokból egy kivételével minden lakó kiköltözött. A még bent tartózkodónak szerződése nincsen, jogcím nélküli lakáshasználó. Az épület többi része lezárásra került, de több ízben feltörték már. A vízfogyasztás magas, vélelmezhetően csőtörés van valahol, de annak helyét nem találják. A vizet pedig addig elzárni nem lehet, amíg laknak az épületben. Az épület nagyon leromlott állapotban van.

A még bent lakók testi épsége és az épület jövőjének tervezése érdekében statikai vizsgálat elkészítésére kértünk be ajánlatokat. A megkeresésre került három statikus mindegyike ígérte, hogy küld ajánlatot, de a mai napig csak a Membrán Mérnöki Kft. és Varga Mihály ajánlata érkezett be.

A Membrán Mérnöki Kft. bruttó 444.500,- Ft-ért vállalja az épület statikai vizsgálatát elvégezni.

Varga úr javasolja a helyi védettséget az épületről levenni. (Ehhez a településrendezési tervet és a településképi arculati kézikönyvet kell módosítani.)

Ajánlatában az igazságügyi kamara által elfogadott óradíj szerepel, mely nettó 25.000,- Ft. + áfa / óra. A munka időtartamát 15-20 órára becsüli (bruttó 478.790,- Ft. – bruttó 637.540,- Ft.).

A szakértői vélemény fedezete a 2025. évi költségvetés általános tartalék sora tud lenni.

A statikus véleménye alapján további teendőink lesznek majd az épülettel és várhatóan a bent lakókkal kapcsolatban is.

Kérem Tisztelt Képviselő-testületet, hogy a Deák F. u. 71. szám alatti épület statikai vizsgálatát megrendelni szíveskedjen.

Kisbér, 2025. szeptember 09.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

megrendeli a ……………..-tól az önkormányzati tulajdonban lévő Kisbér, Deák F. u. 71. (1122/2 hrsz.) alatti épület statikai vizsgálatát az ajánlatában szereplő …………Ft. díjon.

utasítja a Kisbéri Közös Önkormányzati Hivatalt a fenti feltételeket tartalmazó szerződés előkészítésére és felhatalmazza a város polgármesterét annak aláírására.

elrendeli a Deák F. u. 71. szám alatti épületről a helyi védettség levételét.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző